Webkamerán követhető egy rétisaspár költése - Apróklikk - Ingyenes apróhirdetés és magazin
HomeSzínes hírekWebkamerán követhető egy rétisaspár költése
2016-02-08 admin Színes hírek 0
Szekszárd, 2016. február 8., hétfő (MTI) – Webkamerán követhető egy rétisaspár élete, a költés, majd a fiókák nevelése és kirepülése a Duna-Dráva Nemzeti Park területéről. A megfigyeléstől a kutatók azt várják, hogy új ismereteket szerezhetnek a költés és nevelés időszakáról.
Mint mondta, arra is kíváncsiak a kutatók, hogy milyen táplálékot visz a fészekbe a réti sas. A vizek környékén általában hallal táplálkozik, ez a fészek azonban kissé távolabb van a Dunától, a szakemberek megtudhatják, hogy ebben az esetben mennyi halat “visz haza”, és táplálkozik-e elhullott állatok tetemeivel, kisebb emlősökkel is.
A nemzeti park pontosan nem hozza nyilvánosságra a fészek helyét; a réti sas ugyanis ebben az időszakban a legérzékenyebb, a fészek emberi megközelítése elriaszthatja őket – jegyezte meg.
A közvetítő honlapon – http://www.ustream.tv/channel/mH8RY5a8JLt – a nemzeti park felhívja a figyelmet, hogy a vadon élő ragadozó madaraknál, így a rétisasnál is betegség, gyengeség vagy rossz időjárás miatt elpusztulhat egy-egy fióka vagy akár az egész fészekalj. A DDNP ilyen esetekben nem avatkozik be, tiszteletben tartja a természet rendjét. A honlapon arra is kérik az érdeklődőket, hogy ne indítsanak mozgalmat a madarak megmentése érdekében.